Angliyaning Shorxem aviashousida falokatga uchragan samolyot uchuvchisi omon qolgan, biroq uning ahvoli juda og‘irligi aytilmoqda. Bu haqda G‘arbiy Sasseks grafligi politsiyasi ma’lum qildi. “Shorxem-bay-Si shahrida A-27 avtotrassasi ustiga qulagan Hawker Hunter qiruvchi samolyoti uchuvchisi omon qolgan, biroq u juda og‘ir ahvolda. Falokat oqibatida 7 kishi halok bo‘ldi”, deb aytilmoqda xabarda. Politsiya aviafalokat qurbonlari soni oshishi mumkinligini aytmoqda. Aviashouda uchuvchi samolyotda yuqori uchuvchilik mahorati ko‘rinishlaridan biri – “o‘lim tuguni”ni bajarayotganda uni oxirigacha yetkazishga ulgurmay, A-27 trassasida yo‘lda ketayotgan mashinalar ustiga qulagan. Britan OAVlari uchuvchi katapulta qilishga urinmaganini va falokat paytida samolyot kabinasida bo‘lganini ta’kidlashmoqda.